open-index/open-wikipedia-markdown huggingface dataset:
Ηλίας (αποσαφήνιση)

* *[[Ηλίας]]* (Ἠλίας), μεταγενέστερο όνομα προσώπου (βαφτιστικό) από την Παλαιά Διαθήκη.

## Πρόσωπα με επίθετο Ηλίας
* Δημήτρης Ηλίας, Ελληνοκαναδός τενόρος και πανεπιστημιακός.
* Μάριος Ιωάννου Ηλία (γενν. 1978), Κύπριος συνθέτης.
* Μελέτης Ηλίας, Έλληνας Ηθοποιός.

## Οικισμοί
* Ηλίας Καρδίτσας, οικισμός της περιφερειακής ενότητας Καρδίτσας.

## Δείτε επίσης
* Άγιος Ηλίας (αποσαφήνιση)
* Προφήτης Ηλίας (αποσαφήνιση)
* Ελίας (αποσαφήνιση)

Κατηγορία:Αποσαφηνίσεις ονομάτων
My Son Marshall, My Son Eminem

Το ***My Son Marshall, My Son Eminem*** είναι μια αυτοβιογραφία από τη μητέρα του Αμερικανού ράπερ Eminem, Debbie Nelson. Η Βρετανίδα συγγραφέας Annette Witheridge την βοήθησε στη δημιουργία αυτού του βιβλίου. Είχε αναφερθεί το Σεπτέμβριο του 2008 ότι το βιβλίο πούλησε πάνω από 100.000 αντίτυπα στο Ηνωμένο Βασίλειο.

## Περιγραφή
Το βιβλίο περιλαμβάνει όλη τη ζωή της Nelson και τα προβλήματά της με τον Eminem να μεγαλώνει και να έρχεται αντιμέτωπος με τη φήμη. Σύμφωνα με αυτήν, η πλευρά της ιστορίας του Eminem είναι γεμάτη ψέματα που είπε ώστε να γίνει επιτυχημένος ράπερ. Παρ' όλα αυτά, λέει ότι δεν είναι θυμωμένη με τον γιο της. Αναφέρει επίσης στο βιβλίο της πως μήνυσε τον γιο της το 2000 για δυσφήμιση να σταματήσει την άσκηση δικαιώματος κατασχέσεως εξ υποθήκης στο σπίτι της.

Στόχος της Nelson με τη συγγραφή του βιβλίου ήταν να δείξει την δική της πλευρά της ιστορίας σχετικά με το πρόβλημά της με τον Eminem. Δήλωσε ότι "μετανιώνει που έμενε σιωπηλή καθώς ο Em καλλιέργησε την δημόσια περσόνα ενός ανθρώπου που κατοικεί σε τροχόσπιτο με μια τρελή άνεργη μαμά."

Το βιβλίο έχει φωτογραφίες της Nelson με τον Eminem, και ποιήματα και στίχους γραμμένους από τον Eminem που ήταν σπάνια ή δεν είχαν δει το φως της δημοσιότητας ποτέ πριν.

## Νομικά προβλήματα
Η Nelson μηνύθηκε μια βδομάδα πριν την κυκλοφορία του βιβλίου στις Ηνωμένες Πολιτείες. Σύμφωνα με τον άντρα που μήνυσε την Nelson, τον Neal Alpert, αυτός την βοήθησε με το βιβλίο, και σύμφωνα με ένα συμβόλαιο του 2005 με την Nelson, θα έπρεπε να είχε λάβει το 25 τοις εκατό των κερδών.

## Αποδοχή
Ο Nathan Rabin του AV Club είπε ότι το βιβλίο της "στερείται σχεδόν διεστραμμένα την ειρωνεία, το χιούμορ και την αυτο-υποτίμηση που διαπερνά τη μουσική του γιου της." Μια κριτική από το Publishers Weekly λέει ότι "αν και μπορεί να είναι δυσκολο για τους αναγνώστες να αποδεχτούν τους ισχυρισμούς της Debbie πως δεν έχει εκμεταλλευτεί ποτέ τον γιό της, στις σελίδες ενός βιβλίου που τα λέει όλα γι' αυτόν, το πορτραίτο της Nelson για τον γιό της είναι τεταμένο αλλά συμπαθητικό.

Ο Mike Sweeney του *[[New Statesman]]* τοποθέτησε το βιβλίο μεταξύ των πέντε πιο αμφιλεγόμενων απομνημονευμάτων.

## Παραπομπές


Κατηγορία:Eminem
Κατηγορία:Μουσικές αυτοβιογραφίες
Mk III: The Final Concerts

**Mk III: The Final Concerts** (*εναλλ. τίτλος* ***Archive Alive***) είναι η ονομασία του διπλού, ζωντανά ηχογραφημένου δίσκου του χαρντ ροκ συγκροτήματος Deep Purple, ο οποίος κυκλοφόρησε στις 29 Ιουλίου του 1996 από την "Connoiseur Collection". Οι ηχογραφήσεις για τον εν λόγω δίσκο έγιναν στις τρεις τελευταίες συναυλίες του συγκροτήματος με τον κιθαρίστα Ρίτσι Μπλάκμορ στη σύνθεση του. Αυτές οι συναυλίες έλαβαν χώρα στις 3 Απριλίου του 1975 στο "Liebenhaulle" του Γκρατς της Αυστρίας, στις 5 Απριλίου στο "Saarlandhalle" του Σααρμπρύκεν της Γερμανίας και στις 7 Απριλίου στο "Palais Des Sports" του Παρισιού, στη Γαλλία.

Οι ηχογραφήσεις του δίσκου έγιναν με σκοπό τη μελλοντική κυκλοφορία τους, σε περίπτωση διάλυσης του συγκροτήματος. Η απόφαση αυτή ανακλήθηκε από τη στιγμή που τα υπόλοιπα μέλη των Deep Purple αποφάσισαν να συνεχίσουν με τον Τόμι Μπόλιν στην κιθάρα. Τελικά, το συγκρότημα διαλύθηκε ένα χρόνο αργότερα και μέρος των ηχογραφήσεων κυκλοφόρησε με τον τίτλο "*[[Made in Europe]]*".

## Τραγούδια
***CD 1***
1. **[[Burn (Deep Purple song)|Burn]]** *(Blackmore, Coverdale, Lord, Paice)* - 7:33
2. **[[Stormbringer (song)|Stormbringer]]** *(Blackmore, Coverdale)* - 4:38
3. **Gypsy** *(Blackmore, Coverdale, Hughes, Lord, Paice)* - 5:40
4. **Lady Double Dealer** *(Blackmore, Coverdale)* - 3:53
5. **[[Mistreated]]** *(Blackmore, Coverdale)* - 12:38
6. **[[Smoke on the Water]]** *(Blackmore, Gillan, Glover, Lord, Paice)* - 10:17
7. **You Fool No One** *(Blackmore, Coverdale, Lord, Paice)* - 13:24

***CD 2***
8. **[[Space Truckin]]' ** *(Blackmore, Gillan, Glover, Lord, Paice)* - 19:54
9. **Going Down / [[Highway Star (song)|Highway Star]]** *(Nix / Blackmore, Gillan, Glover, Lord, Paice)* - 15:13
10. **[[Mistreated]]** *(Blackmore, Coverdale)* - 14:13
11. **You Fool No One** *(Blackmore, Coverdale, Lord, Paice)* - 12:43

## Τα μέλη των Deep Purple
Το **Mk III: The Final Concerts** ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* Ντέιβιντ Κόβερντεϊλ - φωνητικά
* Ρίτσι Μπλάκμορ - κιθάρα
* Τζον Λορντ - πλήκτρα
* Γκλεν Χιούζ - μπάσο
* Ίαν Πέις - τύμπανα

## Παραπομπές

## Πηγές
* Deep Purple: Mk III The Final Concerts - Sea of Tranquility
* All-Reviews.com Music Review: MK III- The Final Concerts 

Κατηγορία:Δισκογραφία των Deep Purple
Κατηγορία:Άλμπουμ του 1996
2357 Φέρεκλος

μικρογραφία|Η τροχιά του αστεροειδούς 2357 Φέρεκλος
Ο **Φέρεκλος (Phereclos)** είναι ένας μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,94. Ανακαλύφθηκε την πρωτοχρονιά του 1981 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του από τον Τρωαδίτη ναυπηγό και πολεμιστή Φέρεκλο.

## Φυσικά χαρακτηριστικά
Η μέση διάμετρος του Φερέκλου εκτιμάται σε 94,9 χιλιόμετρα. Ο φασματικός τύπος του Φερέκλου είναι **D**, ενώ το γεωμετρικό άλβεδό του είναι 0,0521. Ο Φέρεκλος περιστρέφεται γύρω από τον εαυτό του μία φορά κάθε 5 ως 9 ώρες περίπου.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φερεκλος
2358 Μπάνερ

Ο **Μπάνερ (Bahner)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Κλάους Μπάνερ (*Klaus Bahner*), αστρονόμου στο Αστεροσκοπείο της Χαϊδελβέργης.

## Φυσικά χαρακτηριστικά
Τα κυρίως φυσικά χαρακτηριστικά του Μπάνερ είναι άγνωστα. Ο Μπάνερ περιστρέφεται γύρω από τον εαυτό του μία φορά κάθε 10 ώρες και 51 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπανερ
Η Κυρία Εξαφανίζεται

***Η κυρία εξαφανίζεται*** (Αγγλικά: The Lady Vanishes) γνωστή και ως ***Η εξαφάνιση της κυρίας*** ή απλά ως ***Η εξαφάνισις*** (τίτλος της πρώτης προβολής της ταινίας) είναι κινηματογραφική ταινία του Άλφρεντ Χίτσκοκ που γυρίστηκε το 1938.

## Υπόθεση
Μια νεαρή Αγγλίδα συνταξιδεύει με μια γκουβερνάντα στο τρένο. Στη διάρκεια του ταξιδιού η δεύτερη εξαφανίζεται και η πρώτη προσπαθεί να τη βρει. Οι υπόλοιποι συνταξιδιώτες αρνούνται πως έχουν δει την γκουβερνάντα και επιστρατεύουν κι έναν ψυχίατρο να την πείσει πως έχει ψευδαισθήσεις. Με τη βοήθεια ενός νεαρού μουσικολόγου προσπαθεί να την εντοπίσει. Όταν το τρένο οδηγείται σε μια παράκαμψη η εξαφανισμένη γυναίκα εμφανίζεται στο ζευγάρι και κατορθώνουν όλοι μαζί να πάνε στο Λονδίνο.  Επρόκειτο για μια αντικατάσκοπο στην πραγματικότητα και για κατασκόπους όλους τους άλλους επιβάτες που αρχικά την είχαν πιάσει. Στην Σκότλαντ Γιαρντ αποκαλύπτει το μυστικό της που είναι οι πρώτες στροφές ενός τραγουδιού.

## Παρατηρήσεις
Βασίζεται σε ένα μυθιστόρημα της Έθελ Λίνα Ουάιτ, με τίτλο *Ο τροχός γυρίζει*. Γυρίστηκε σε ένα μικρός στούντιο του Άιλινγκτον σε ένα πλατώ με ένα βαγόνι. Εκτεταμένη ήταν η χρήση διαφανειών και μακετών. 

## Παραπομπές


## Πηγές
*Φρανσουά Τρυφώ, Χίτσκοκ, μτφρ.Γιάννης Ιωαννίδης, εκδ. Ύψιλον,Αθήνα, 1986, σελ. 91-94
*Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σελ. 46
*Μπάμπης Ακτσόγλου, Χίτσκοκ, εκδ. Αιγόκερως, Αθήνα, 1985, σελ. 42-44

## Εξωτερικοί σύνδεσμοι

*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1938
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Κωμικές θρίλερ ταινίες
Κατηγορία:Βρετανικές κατασκοπικές ταινίες
Κατηγορία:Βρετανικές ψυχολογικές θρίλερ ταινίες
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Η Ταβέρνα της Τζαμάικα

***Η ταβέρνα της Τζαμάικα*** (αγγλικά: ***Jamaica Inn***), γνωστή και ως **Η ταβέρνα της Ζαμάικας**, είναι κινηματογραφική ταινία παραγωγής 1939 σε σκηνοθεσία Άλφρεντ Χίτσκοκ με πρωταγωνιστές τους Τσαρλς Λότον και Μορίν Ο'Χάρα.

## Υπόθεση
Στα τέλη του 18ου αιώνα μια νεαρή Ιρλανδέζα φτάνει στην Κορνουάλη για να βρει τη θεία της, της οποίας ο άντρας της έχει μια ταβέρνα στην παραλία. Η ταβέρνα αυτή όμως είναι άντρο εγκληματιών και ληστών οι οποίοι προκαλούν στην περιοχή πολλά ναυάγια προκειμένου να τα ληστέψουν. Επικεφαλής της συμμορίας είναι ο ειρηνοδίκης. Η κοπέλα απάγεται, μα στο τέλος επεμβαίνουν οι αρχές και ειρηνοδίκης πέφτει από ένα κατάρτι και σκοτώνεται.

## Πηγή έμπνευσης
Η ταινία βασίζεται σε ένα μυθιστόρημα της Δάφνης ντι Μοριέ.
[μικρογραφία|Ο [Τσαρλς Λότον (αριστερά) και ο Άλφρεντ Χίτσκοκ (δεξιά) στα γυρίσματα της ταινίας]]

## Παρατηρήσεις
Πρόκειται για την τελευταία αγγλική ταινία του σκηνοθέτη. Ο ηθοποιός Τσαρλς Λότον, επειδή ήθελε να φτιάξει τον δικό του ρόλο, έφερε τον Τζ. Μπ. Πρίστλεϊ για να γράψει επιπλέον διαλόγους.

## Παραπομπές


## Πηγές
*Φρανσουά Τρυφώ, Χίστκοκ, μτφρ.Γιάννης Ιωαννίδης, εκδ.Ύψιλον,Αθήνα, 1986, σελ.95 κ.εξ.
*Pierre Lherminier, Χίστσκοκ,μτφρ.Γιώργος Σπανός, εκδ. Πλέθρον, Αθήνα, 1985, σελ.47
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985, σελ.45-46

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1939
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές περιπετειώδεις ταινίες
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατηγορία:Ταινίες σε παραγωγή Έριχ Πόμερ
Έγκλημα (ταινία 1930)

Το ***Εγκλημα*** (αγγλικά:Murder!) είναι κινηματογραφική ταινία του Άλφρεντ Χίτσκοκ που γυρίστηκε το 1930.

## Υπόθεση
Μια νεαρή ηθοποιός κατηγορείται για τη δολοφονία μιας φίλης της. Συλλαμβάνεται, δικάζεται και καταδικάζεται σε θάνατο. Μεταξύ των ενόρκων είναι κι ένας γνωστός ηθοποιός και συγγραφέας, ο οποίος βέβαιος για την αθωότητά της πραγματοποιεί έρευνα για να βρει τον πραγματικό δολοφόνο που είναι τελικά ο μνηστήρας της κατηγορουμένης. Τον  καλεί να παίξει σε ένα θεατρικό έργο που αναπαριστά τον φόνο, εκείνος καταλαβαίνει πως αποκαλύφθηκε και καθώς εκτελεί ένα ακροβατικό νούμερο στο τσίρκο αυτοκτονεί.

## Παρατηρήσεις
Επρόκειτο για μια συγκαλυμμένη ιστορία ομοφυλοφιλίας επειδή ο δολοφόνος ομολογεί πως σκότωσε τη φίλη της μνηστής του επειδή γνώριζε πράγματα για τις σεξουαλικές τους συνήθειες. 
Επειδή ο ήχος δεν μπορούσε να μπει εκ των υστέρων ο Χίτσκοκ έβαλε μια ορχήστρα μέσα στο στούντιο των γυρισμάτων πίσω από τα  ντεκόρ των γυρισμάτων και ηχογραφείτο την ίδια στιγμή. 
Της ταινίας αυτής υπάρχει και γερμανική βερσιόν με πρωταγωνιστή τον ‘Αλφρεντ Άμπελ την οποία ο σκηνοθέτης γύρισε στο Λονδίνο και παρά τις σχετικές προτάσεις που του έγιναν από τους Γερμανούς δεν επέφερε αλλαγές στην ταινία. 
Επρόκειτο για ένα φιλμ-σπαζοκεφαλιά/γρίφο,  καθώς οι ιστορίες της Άγκαθα Κρίστι. 
Μελετητές του έργου του Χίτσκοκ επισημαίνουν την θεατρικότητα  που υποβάλλεται στην ταινία μέσα από τα εξπρεσιονιστικά ντεκόρ τόσο των εξωτερικών όσο και των εσωτερικών χώρων της  ταινίας, οι είσοδοι και έξοδοι γίνονται από τα δεξιά μόνο ή από τα αριστερά μόνο, κάθε χώρος διαιρείται σ΄ένα κύριο κι ένα δευτερεύοντα χώρο: προσκήνιο-παρασκήνιο, (το δικαστήριο/η αίθουσα των ενόρκων κλπ.) 
Η κατηγορούμενη είναι ηθοποιός, ο δολοφόνος είναι ακροβάτης, ο ένορκος είναι θεατρικός συγγραφέας, η κάθαρση επιτελείται πάνω στη σκηνή  
Η αντιπαράθεση ανάμεσα στον επιφαινόμενο κόσμο του θεάματος κι εκείνον του δικαστηρίου, όπως αυτή γίνεται μέσα στην ταινία, αναδεικνύει την άποψη πως οι κρίσεις τελικά για ένα θέαμα ή ένα έγκλημα δεν μπορεί να είναι τελεσίδικες αν δεν κατέχει κάποιος όλα τα δεδομένα.   

## Παραπομπές


## Βιβλιογραφικές πηγές
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον,Αθήνα, 1986, σελ. 57-60
*Pierre Lherminier, Χίτσκοκ, μτφρ.Γιώργος Σπανός, εκδ. Πλέθρον, Αθήνα, 1985, σελ. 24-26
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985, σελ. 23-28
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1930
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές αστυνομικές δραματικές ταινίες
Σαμποτέρ (ταινία)

[μικρογραφία|260x260εσ|[Ρόμπερτ Κάμινγκς και Πρισίλα Λέιν σε σκηνή της ταινίας]]
Το ***Σαμποτέρ*** (αγγλικά: ***Saboteur***) είναι κινηματογραφική ταινία του Άλφρεντ Χίτσκοκ η οποία γυρίστηκε το 1942.

## Υπόθεση
Ένας εργάτης σε εργοστάσιο πολεμικού υλικού, κατηγορείται για ένα σαμποτάζ που δεν έκανε. Δραπετεύει από την αστυνομία και με τη βοήθεια μιας κοπέλας η οποία αρχικά ήθελε να τον παραδώσει, διασχίζει τις Η.Π.Α. από την Καλιφόρνια μέχρι τη Νέα Υόρκη με σκοπό την αναζήτηση του πραγματικού ενόχου, ο οποίος τελικά σκοτώνεται αφού πέφτει από το άγαλμα της Ελευθερίας.

## Παρατηρήσεις
Με την ταινία αυτή ο Χίτσκοκ ήθελε να καταγγείλει τις διάφορες φασιστικές ομάδες οι οποίες δρούσαν στις Η.Π.Α. και να καταδείξει πως ο ναζισμός ήταν επικίνδυνος.  Πολλά στοιχεία της ταινίας -τυπικά χιτσκοκικά- θα χρησιμοποιηθούν σε κατοπινές ταινίες του, όπως *[[Στη σκιά των τεσσάρων γιγάντων]]*, όπως αυτή που εκφράζεται η γοητεία του κενού, με την πτώση από το άγαλμα της Ελευθερίας.  Το καδράρισμα της τελευταίας σεκάνς με τη γωνία λήψεως, την απόσταση της κάμερας επιτείνουν την αγωνία: η γενική οπτική, πλονζέ και κοντρ πλονζέ και λοξά, του αγάλματος και η μικροσκοπική μεγέθυνση της ραφής του μανικιού του παλτού του σαμποτέρ που ξηλώνεται ενισχύουν την αίσθηση του σασπένς.  Στην ταινία υπάρχουν μερικά πλάνα που δείχνουν στο λιμάνι της Νέας Υόρκης το ναυάγιο ενός αμερικανικού πολεμικού πλοίου, του ‘’Νορμανδία’’. Εξαιτίας αυτών το Αμερικανικό Πολεμικό Ναυτικό μήνυσε την εταιρεία Universal, επειδή τα εξέλαβε ως υπαινιγμό για παραλείψεις του σχετικά με την ασφάλεια του πολεμικού πλοίου που βυθίστηκε.  Ο ίδιος ο σκηνοθέτης αργότερα εντόπισε μειονεκτήματα στην ταινία, στη συνέντευξή του στον Φρανσουά Τρυφώ: ο ηθοποιός Ρόμπερτ Κάμινγκς προερχόμενος από τον χώρο της ελαφράς κωμωδίας και επειδή το ύφος του ήταν διασκεδαστικό, δύσκολα θα αποτύπωνε την εμπερίστατη κατάσταση του ήρωα, η ηθοποιός Πρισίλα Λέιν δεν ήταν ‘’χιτσκοκική’’ καθώς ήταν πολύ ‘’οικεία’’ και ‘’κοινότοπη’’. Τέλος το σενάριο κατάφορτο από ιδέες δεν ήταν επαρκώς δεμένο. 

## Παραπομπές


## Πηγές
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον,Αθήνα, 1986, σελ. 113-119
*Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σελ. 57-59
*Μπάμπης Ακτσόγλου, Χίτσκοκ, εκδ. Αιγόκερως, Αθήνα, 1985, σελ. 57
*David Bordwell, Kristin Thomson, Εισαγωγή στην τέχνη του κινηματογράφου, μτφρ. Κατερίνα Κοκκινίδη, εκδ. Μ.Ι.Ε.Τ., Αθήνα, 2004, σελ. 276

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1942
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές αεροπορικές ταινίες
Κατηγορία:Αμερικανικές κατασκοπικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες Β΄ Παγκοσμίου Πολέμου που γυρίστηκαν κατά τη διάρκεια πολέμου
Ποιος σκότωσε το Χάρι;

***Ποιος σκότωσε το Χάρι;*** (αγγλικά:**'The Trouble with Harry***) είναι κινηματογραφική ταινία του [[Άλφρεντ Χίτσκοκ]] που γυρίστηκε το 1955.

==Υπόθεση==
Σε μια ειδυλλιακή επαρχία του Βερμόντ βρίσκεται ένα πτώμα, του Χάρι. Ένας ηλικιωμένος ναυτικός που νομίζει πως αυτός τον σκότωσε στο κυνήγι, θάβει και ξεθάβει πολλές φορές το πτώμα. Καθώς όλοι ψάχνουν να βρουν την ταυτότητα του πτώματος ανακαλύπτουν πως τα είχε με την Τζένιφερ, αλλά κι αυτή η πληροφορία  δεν φωτίζει τις συνθήκες θανάτου του Χάρι. Τελικά ανακαλύπτουν πως είχε πεθάνει από ανακοπή.
==Παρατηρήσεις==
Ήταν η πρώτη ταινία της [[Σίρλεϊ Μακ Λέιν]]. 

==Πηγή έμπνευσης==
Βασίζεται σε ένα μυθιστόρημα του Βρετανού [[Τζακ Τρέβορ Στόρυ]]. 

==Παρατηρήσεις==
Η ταινία συνδυάζει μαύρο χιούμορ και ίντριγκα. Πραγματεύεται « το μύθο του προπατορικού αμαρτήματος, όπου το πτώμα (το σημαίνον της ενοχής) γίνεται απλώς αιτία για να έρθουν οι άνθρωποι σε μια καλύτερη επαφή και γνωριμία μεταξύ τους » 

==Παραπομπές==
<references />

==Πηγές==
*[[Φρανσουά Τρυφώ]], *Χίτσκοκ*, μτφρ. Γιάννης Ιωαννίδης, εκδ. Ύψιλον,Αθήνα, 1986, σελ. 181-183
*Pierre Lherminier, *Χίτσκοκ*, μτφρ. Γιώργος Σπανός, εκδ. Πλέθρον, Αθήνα, 1985, σελ. 106-108
*Μπάμπης Ακτσόγλου, *Χίτσκοκ'', εκδ. Αιγόκερως, Αθήνα, 1985, σελ. 102

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1955
Κατηγορία:Ταινίες παραγωγής Paramount Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αγγλόφωνες ταινίες
Κατηγορία:Αμερικανικές ταινίες μυστηρίου
Κατηγορία:Ταινίες με μουσική σύνθεση Μπέρναρντ Χέρμαν
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές κωμικές θρίλερ ταινίες
Κατηγορία:Κωμικές ταινίες μυστηρίου
Κατηγορία:Ταινίες γυρισμένες στο Βερμόντ
Υπόθεση Παραντάιν

[μικρογραφία|347x347εσ|[Γκρέγκορι Πεκ και Ανν Τοντ σε σκηνή της ταινίας]]
Η ***Υπόθεση Παραντάιν*** (αγγλ.: The Paradine Case) είναι κινηματογραφική ταινία του Άλφρεντ Χίτσκοκ γυρισμένη το 1947.

## Υπόθεση
Μια γοητευτική γυναίκα, η κυρία Παραντάιν, κατηγορείται ότι δηλητηρίασε τον ηλικιωμένο και τυφλό σύζυγό της. Προσλαμβάνει έναν δικηγόρο για να αναλάβει την υπεράσπισή της, ο οποίος, αν και παντρεμένος με μια γοητευτική σύζυγο, ελκύεται από την ομορφιά της κατηγορουμένης. Θα προσπαθήσει να βγάλει ένοχο τον ιπποκόμο και εραστή της Παραντάιν, όλα όμως θα καταλήξουν σε αποτυχία όταν θα αποδειχθεί η πραγματική της ενοχή και θα καταδικαστεί και αυτός θα εκτεθεί κοινωνικά.

## Παρατηρήσεις
Πρόκειται για ένα κοσμικό δικαστικό δράμα. To σενάριο είναι μια παραλλαγή πάνω στο θέμα του ξεπεσμού από  έρωτα. Είναι η  ιστορία ενός άντρα προσκολλημένου στην εικόνα μιας γυναίκας, εικόνα  που ταιριάζει με τους πόθους του και τον τυφλώνει.  Ο σκηνοθέτης σκέφτηκε αρχικά για τον ρόλο του Βρετανού δικηγόρου όχι τον Γκρέγκορι Πεκ αλλά τον Λόρενς Ολίβιε ως πιο κατάλληλο, ενώ για τον γυναικείο της κυρίας Παραντάιν, την Γκρέτα Γκάρμπο. Ο παραγωγός Ντέιβιντ Ο. Σέλζνικ όμως είχε υπογράψει συμβόλαιο με την Αλίντα Βάλι και προσδοκούσε να γίνει μια νέα Ίνγκριντ Μπέργκμαν. 

## Παραπομπές


## Πηγές
*Φρανσουά Τρυφώ, *Χίτσκοκ*, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ. 137-140
*Pierre Lherminier, *Χίτσκοκ*, μτφρ. Γιώργος Σπανός, εκδ. Πλέθρον, Αθήνα, 1985, σελ. 73
*Μπάμπης Ακτσόγλου, *Χίτσκοκ*, εκδ. Αιγόκερως, Αθήνα, 1985, σελ. 68

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1947
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες παραγωγής Selznick International Pictures
Κατηγορία:Ταινίες σε σενάριο Μπεν Χεκτ
Κατηγορία:Ταινίες βασισμένες σε βρετανικά μυθιστορήματα
Κατηγορία:Αγγλόφωνες ταινίες
Κατηγορία:Ταινίες τοποθετημένες σε φυλακές
Νούμερο δεκαεπτά

**Νούμερο δεκαεπτά**(Αγγλικά: Number Seventeen) είναι κινηματογραφική ταινία του Άλφρεντ Χίτσκοκ  γυρισμένη το 1932.

## Υπόθεση
Η ταινία χωρίζεται σε δύο μέρη, στο πρώτο που εκτυλίσσεται σε ένα εγκαταλειμμένο σπίτι  ένα κολλιέ αλλάζει διαρκώς ιδιοκτήτες. Το δεύτερο ένα τρένο μένει ξαφνικά χωρίς οδηγό και πέφτει τελικά στη θάλασσα.

## Παρατηρήσεις
Το δεύτερο μέρος της προαναγγέλλει τις ταινίες καταστροφής της δεκαετίας του 70’ 

## Παραπομπές


## Πηγές
*Φρανσουά Τρυφώ, Χίστκοκ, μτφρ.Γιάννης Ιωαννίδης, εκδ.Ύψιλον,Αθήνα, 1986, σελ.62-66
*Pierre Lherminier, Χίστσκοκ,μτφρ.Γιώργος Σπανός, εκδ. Πλέθρον, Αθήνα, 1985, σελ.30
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985, σελ.29
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1932
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές θρίλερ ταινίες μυστηρίου
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Περιπέτεια στη Μαδαγασκάρη

**Περιπέτεια στη Μαδαγασκάρη** (Αγγλικά: Aventure Malgache) είναι κινηματογραφική ταινία του Άλφρεντ Χίτσκοκ που γυρίστηκε το 1944

## Yπόθεση
Ένας Γάλλος ηθοποιός και δικηγόρος περνά στην παρανομία. Μη συμφωνώντας με τις Ελεύθερες Γαλλικές Δυνάμεις φυλακίζεται από τους συντρόφους του στην Τενερίφη.

## Παραπομπές


## Πηγές
* Φρανσουά Τρυφώ, Χίστκοκ, μτφρ.Γιάννης Ιωαννίδης, εκδ.Ύψιλον,Αθήνα, 1986, σελ.126
## Εξωτερικοί σύνδεσμοι
*

Κατηγορία:Ταινίες του 1944
Κατηγορία:Βρετανικές ταινίες της δεκαετίας 1940
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές ταινίες μικρού μήκους
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Καλό ταξίδι

Το ***Καλό ταξίδι*** (*Bon Voyage*) είναι κινηματογραφική ταινία του Άλφρεντ Χίτσκοκ γυρισμένη το 1944

## Υπόθεση
Ένας άνδρας της RAF με τη βοήθεια ενός Πολωνού αξιωματικού διασχίζει τη Γαλλία μέσα από πολλά γαλλικά αντιστασιακά δίκτυα. Όταν επιστρέφει στο Λονδίνο, ένας αξιωματικός των ελεύθερων γαλλικών δυνάμεων τον ανακρίνει και του αποκαλύπτει πως ο Πολωνός δεν ήταν παρά ένας πράκτορας των Γερμανών. Τελικά ο Πολωνός ψευτοαντιστασιακός ξεσκεπάζεται.

## Παρατηρήσεις
Επρόκειτο για μικρού μήκους προπαγανδιστική ταινία αντιστασιακού περιεχομένου. Τεχνικοί σύμβουλοι της ταινίας ήταν άνδρες των Ελεύθερων Γαλλικών Δυνάμεων στο Λονδίνο.

## Παραπομπές


## Πηγές
* Φρανσουά Τρυφώ, *Χίτσκοκ*, μτφρ. Γιάννης Ιωαννίδης, εκδ.«Ύψιλον», Αθήνα 1986, σσ. 125-126
* Μπάμπης Ακτσόγλου: *Χίτσκοκ*, εκδ. «Αιγόκερως», Αθήνα 1985, σελ. 61
## Εξωτερικοί σύνδεσμοι
*

Κατηγορία:Ταινίες του 1944
Κατηγορία:Βρετανικές ταινίες της δεκαετίας 1940
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές ταινίες μικρού μήκους
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατηγορία:Βρετανικές πολεμικές ταινίες
Περιπέτειες Νεόπλουτων

**Περιπέτειες Νεόπλουτων** ( Αγγλικά: Rich and Strange) είναι κινηματογραφική ταινία του Άλφρεντ Χίτσκοκ γυρισμένη το 1931.

## Υπόθεση
Ένα νεαρό ζευγάρι κερδίζει μια κληρονομιά και φεύγει για ταξίδι. Η σχέση τους περνά κρίση όμως κατά τη διάρκεια κάποιου ναυαγίου στην Άπω Ανατολή και καθώς κινδυνεύουν να πεθάνουν συσφίγγουν εκ νέου τη σχέση τους.

## Παρατηρήσεις
Η ταινία κυκλοφόρησε στις Η.Π.Α με τον τίτλο ‘’Ανατολικά της Σαγκάης’’(East of Shanghai). Σε αυτήν διαπιστώνεται πόσο σημαντική για τον δημιουργό της είναι η σεξουαλικότητα στοιχείο που θα επανέρχεται στις κατοπινές δημιουργίες του. 
Υπάρχουν δύο κόπιες της ταινίας στην μία από τις οποίες ενώ το ζευγάρι κολυμπά –μέσα σε μια πισίνα γίνεται το γύρισμα- η γυναίκα λέει στον άντρα πως στοιχηματίζει πως δεν μπορεί να περάσει κάτω από τα πόδια της κι όταν εκείνος το επιχειρεί εκείνη σφίγγει τα πόδια της κι εκείνος εγκλωβίζεται προσωρινά. Όταν βγαίνει στην επιφάνεια εκείνη του απαντά διερωτώμενη πως ‘’δεν θα ήταν ένας πολύ ωραίος θάνατος…’’ Η ταινία υπήρξε μια εμπορική αποτυχία. 

## Παραπομπές


## Πηγές
* Φρανσουά Τρυφώ, Χίστκοκ, μτφρ.Γιάννης Ιωαννίδης, εκδ.Ύψιλον,Αθήνα, 1986, σελ.61-62
* Pierre Lherminier, Χίστσκοκ, μτφρ.Γιώργος Σπανός, εκδ. Πλέθρον, Αθήνα, 1985, σελ.26-29
* Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985, σελ.28-29

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1932
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αισθηματικές κωμικές ταινίες
Κατηγορία:Βρετανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε μυθιστορήματα
Διοικητική διαίρεση Περιφέρειας Βορείου Αιγαίου

Στον παρακάτω κατάλογο αναφέρονται οι Περιφερειακές Ενότητες, οι Δήμοι, οι Δημοτικές Ενότητες, οι Κοινότητες και οι οικισμοί της **[[Περιφέρεια Βορείου Αιγαίου|Περιφέρειας Βορείου Αιγαίου]]**.

Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ του 2014.


__TOC__


## Παραπομπές



Κατηγορία:Κατάλογοι που αφορούν την Ελλάδα
Ερμενγκόλ Δ΄ του Ουρζέλ

Ο **Ερμενγκόλ Δ΄ της Ουρζέλ** (*Ermengol I d'Urgell*, 1056 - 1092), γνωστός ως *de Gerp*, υπήρξε Κόμης της Ουρζέλ (1065 - 1092). Ήταν γιος του Ερμενγκόλ Γ΄, Κόμη του Ουρζέλ, και της Αδελαΐδας της Μπεζαλού η οποία πιθανότατα ήταν κόρη του Γουλιέλμου της Μπεζαλού. Ο Ερμενγκόλ ανέλαβε την ηγεσία του Ουρζέλ σε ηλικία μόλις δέκα ετών και κυβέρνησε υπό την εποπτεία της μητριάς του, Σαντσίας της Αραγωνίας, τρίτης νύφης του πατέρα του, μέχρι να φτάσει την ηλικία των δώδεκα ετών. Στη διάρκεια αυτής της σύντομης περιόδου, οι ευγενείς εκμεταλλεύτηκαν το γεγονός αυτό για να λεηλατήσουν και να καταλάβουν γαίες που ανήκαν στους κόμητες. Μόλις το 1075 είναι που ο Ερμενγκόλ κατάφερε να επανακτήσει τον έλεγχο της κομητείας από τους ευγενείς. Ο Ερμενγόλ υπήρξε ιδιαίτερα δραστήριος κόμης. Στη διάρκεια της βασιλείας του, το Ουρζέλ άνθησε οικονομικά υποδεχόμενο τους εξόριστους των μουσουλμανικών πόλεων της Λέριδα και της Φράγα. Το 1076, έχοντας πετύχει την υποταγή των ευγενών, ξεκίνησε να λάβει μέρος στην Ρεκονκίστα υπό την ηγεσία του αφέντη του, καταλαμβάνοντας την λεκάνη του ποταμού Σιό με τα χωριά του Αγραμούν και της Αλμενάρ το 1076, και έπειτα της Λινιόλα και του Μπελκάιρε το 1091. Κατέλαβε το Καλασάνς και έχτισε ένα κάστρο στο Γκερπ, όπου πέθανε, στην διάρκεια προετοιμασιών για εκστρατεία ανακατάληψης του Μπαλαγέ, κάτι που έγινε πράξη στη διάρκεια της βασιλείας του γιου του Ερμενγκόλ Ε΄, το 1102. Ο Ερμενγόλ υποστήριξε την Γρηγοριανή Μεταρρύθμιση, την οποία υιοθέτησε στο Ουρζέλ.

## Οικογένεια

Νυμφεύθηκε σε πρώτο γάμο πριν από το 1063 τη Λουκίε, κόρης τού Αρτώ Α΄ κόμη του Παγιάρς Σοβίρα από την οποία γεννήθηκε ο:
* Ερμενγκόλ Ε΄ του Ουρζέλ (1071/75 † 1102), κόμης του Ουρζέλ.

Χήρος, ξανανυμφεύθηκε κατά το 1079 με την Αδελαΐδα του Φορκαλκιέ († 1129), κόμισσας του Φορκαλκιέ και κόρης του Γουλιέλμου Βερτράνδου της Προβηγκίας, από την οποία γεννήθηκε ο:
* Γουλιέλμος Γ΄ († 1129), κόμης του Φορκαλκιέ.
* Σάντσα, η οποία πέθανε νέα.

## Πρόγονοι

## Παραπομπές



## Πηγές

*Baiges, Ignasi J.; Feliu, Gaspar; Salrach, Josep M. (2010). Els pergamins de l'Arxiu Comtal de Barcelona, de Ramon Berenguer II a Ramon Berenguer IV (PDF) (in Catalan). Vol. I. (Coord.). Barcelona: Fundació Noguera. 
*Fernández-Xesta y Vázquez, Ernesto (2001). Relaciones del condado de Urgel con Castilla y León (in Spanish). Madrid: E&P Libros Antiguos, S.L.
*Turton, William H. (2005) [First published in 1900]. The Plantagenet Ancestry. London: Clearfield Company. 
*William Henry Turton, *The Plantagenet Ancestry*, 1968

Κατηγορία:Ισπανική τάξη ευγενών
Κατηγορία:Κόμητες του Ουρζέλ
Κατηγορία:Οίκος της Βαρκελώνης
2359 Ντεμπεόν

Ο **Ντεμπεόν (Debehogne)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Βέλγου αστρονόμου Ανρί Ντεμπεόν.

## Φυσικά χαρακτηριστικά
Τα φυσικά χαρακτηριστικά του Ντεμπεόν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντεμπεον
TI

Η συντομογραφία λατινικών και ελληνικών χαρακτήρων **TI** ή **Ti** ή **ti** και **ΤΙ** ή **Τι**, μπορεί να αναφέρεται:

* Στο Τιτάνιο (**Ti**), χημικό στοιχείο.  
* Στη Διεθνή Διαφάνεια (**T**ransparency **I**nternational), οργανισμό κατά της διαφθοράς.

## Στην ελληνική γλώσσα

*Στις πινακίδες κυκλοφορίας οχημάτων της Ελλάδας ως διακριτικό.
*Ως ΤΙ΄ ή **τι΄** στον αριθμό 310, στο ελληνικό σύστημα αρίθμησης.
Down the Elements

Το ***Down the Elements*** είναι ένα EP από την ανεξάρτητου ροκ μπάντα Japancakes.

## Λίστα τραγουδιών
# "Version 1"
# "A. W. Sonic"
# "Sputnik"
# "Down the Elements"

## Παραπομπές


Κατηγορία:Άλμπουμ του 2000
Σόλων (αποσαφήνιση)

Το όνομα **Σόλων** μπορεί να αναφέρεται στα κάτωθι λήμματα:

*Σόλων ο Αθηναίος, αρχαίος Έλληνας νομοθέτης. 
*Άγιος Σόλωνας, άγιος της Καθολικής εκκλησίας, που η μνήμη του τιμάται στις 17 Φεβρουαρίου.
*Άγιος Σολόχων ή Άγιος Σόλων, άγιος της ορθόδοξης εκκλησίας που η μνήμη του τιμάται στις 17 Μαΐου. 
*Σόλων, κύριο ανδρικό όνομα που εορτάζει στις 17 Μαΐου
 
## Πρόσωπα
*Σόλων Γκίκας (1898 - 1978), κινηματίας, αντιστράτηγος και πολιτικός.
*Σόλων Ζέφυρος Γρηγοριάδης, (1912 - 1994), δημοσιογράφος, πολιτικός και συγγραφέας
*Σόλων Χατζησολωμός (1938), θεολόγος, φιλόλογος και μουσικολόγος.

## Τοποθεσίες
*Σόλοι (Κύπρος), αρχαία πόλη της Κύπρου, πήρε το όνομα της από τον Σόλωνα τον Αθηναίο
Brut y Tywysogion

[thumb|300px|Τμήμα της ουαλικής έκδοσης του Brut y Tywysogion το οποίο βρέθηκε στο [Ερυθρό Βιβλίο του Χέργκεστ]]
Το ***Brut y Tywysogion*** (ελληνικά: *Χρονικό των Πριγκίπων*) αποτελεί μια από τις σημαντικότερες πρωτογενείς πηγές για την ουαλική ιστορία. Αποτελεί μία ανθολογία χρονικών που χρησιμεύει ως συνέχεια του έργου του Τζέφρεϊ του Μονμάουθ, *[[Historia Regum Britanniae]]*. Το *Brut y Tywysogion* επέζησε μέσω μεγάλου αριθμού ουαλικών μεταφράσεων της αρχικής λατινικής έκδοσης, η οποία, όμως, δεν διασώθηκε. Οι σημαντικότερες εκδόσεις είναι αυτή στο *Peniarth MS. 20* και η, λιγότερη ολοκληρωμένη, του Ερυθρού Βιβλίου του Χέργκεστ. Η έκδοση γνωστή υπό τον τίτλο *[[Brenhinoedd y Saeson]]* (*Βασιλείς των Άγγλων*) συνδυάζει υλικό από ουαλικά χρονικά με υλικό από αγγλική πηγή.

Η έκδοση του *Peniarth MS. 20* ξεκινά το 682 με την καταγραφή του θανάτου του Κάντουλαντρ και τελειώνει το 1332. Οι καταγραφές για τα πρώτα χρόνια είναι σύντομες, συχνά καταγραφές θανάτων και γεγονότων όπως εκλείψεις, επιδημίες ή σεισμοί, αλλά αργότερα οι καταγραφές δίνουν περισσότερες λεπτομέρειες. Κύρια εστίαση του ενδιαφέροντος είναι οι ηγεμόνες των Βασιλείων του Γκουίνεθ, του Πόουις και του Ντέχιουμπαρθ, αλλά γίνεται αναφορά και σε εκκλησιαστικά γεγονότα, όπως η συμμόρφωση της ημερομηνίας εορτής του Πάσχα από την Ουαλική Εκκλησία με αυτή της Ρώμης από τον "Ελβόθιο" (Έλφοθ), Επίσκοπο του Μπάνγκορ, το 768. Γεγονότα στην Αγγλία, την Ιρλανδία, τη Σκωτία και ορισμένες φορές τη Γαλλία επίσης αναφέρονται συντόμως.

Τα αρχικά μοναχιστικά χρονικά εικάζεται πως συγγράφηκαν στο Αββαείο του Στράτα Φλόριντα, αλλά εικάζεται πως φυλάσσονταν στο παλιό αββαείο του Λάνμπανταρν Φάουρ κατά τον 11ο αιώνα. Χρονικά από άλλα, προερχόμενα από άλλα αββαεία, επίσης χρησιμοποιήθηκαν κατά τη συγγραφή. Επίσης, το λιγότερο μία εκ των ουαλικών μεταφράσεων του έργου εικάζεται πως συνεγράφη στο Στράτα Φλόριντα.

## Παραπομπές
* John Edward Lloyd, *The Welsh Chronicles* (London: H. Milford, 1929)
* Ian R. Jack, *Medieval Wales* (Ithaca: Cornell University Press, 1972)
* Thomas Jones, ed. *Brut y Tywysogyon: Red Book of Hergest Version* (Cardiff: University of Wales Press, 1973)
* Thomas Jones, ed. *Brut y Tywysogyon: Peniarth MS. 20 Version* (Cardiff: University of Wales Press, 1952)

## Εξωτερικός Σύνδεσμος

* Brut y Tywysogion

Κατηγορία:Αρθουριανή λογοτεχνία
Κατηγορία:Ιστορία της Ουαλίας
Κατηγορία:Ιστορικά συγγράμματα
Κατηγορία:Χειρόγραφα
Αποδοτικότητα

Γενικά με τον όρο **αποδοτικότητα** που αποτελεί την ουσιαστική έννοια του επιθέτου αποδοτικός, εκ του ρήματος αποδίδω, χαρακτηρίζεται η ιδιότητα, ή η ικανότητα απόδοσης προσδοκώμενου αποτελέσματος. Η έννοια αυτή αναφέρεται σε πλείστους τομείς που μπορεί ν΄ αφορά, αναγωγικά, παραγόμενο έργο (π.χ. μηχανής), προσοδοφόρο μέσο, πόρο (π.χ. αποταμίευμα) κ.ά.

Στις Οικονομικές Επιστήμες η έννοια της αποδοτικότητας αναφέρεται περισσότερο στις επιτεύξεις οικονομικών μονάδων ή οικονομικών συστημάτων, ή και προσωπικού. Κατά δε άποψη πολλών θεωρούνται και οι συγκρίσεις μεταξύ  των προηγουμένων. Μέχρι τη Βιομηχανική Επανάσταση ο όρος αυτός χρησιμοποιούταν με ευρεία έννοια. Από τα τέλη όμως του 18ου αιώνα ξεκίνησε η αναζήτηση μιας βάσης για τη μέτρηση της βιομηχανικής αποδοτικότητας. Από τότε ξεκίνησε έντονα, αρχικά, από τεχνικούς και στη συνέχεια από οικονομολόγους απόπειρες του ακριβή προσδιορισμού της έννοιας, που όμως διαφέρουν μεταξύ τους. Σημειώνεται ότι μέχρι σήμερα δεν έχει επέλθει συμφωνία προσδιορισμού, με συνέπεια να χρησιμοποιούνται εναλλακτικές έννοιες, όπως π.χ. παραγωγικότητα, οικονομική απώλεια, κ.λπ., κατά διεύθυνση και λειτουργία, ή κατά κλίμακα και σειρά, ή ακόμα και αναλογικά με το κέρδος.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.1ος, σελ.57.

Κατηγορία:Ορολογία οικονομικών
Κατηγορία:Φυσικές επιστήμες
TL

Η συντομογραφία λατινικών χαρακτήρων **TL** ή **Tl** ή **tl** μπορεί να αναφέρεται:

## Γεωγραφικοί προσδιορισμοί
*Στο Ανατολικό Τιμόρ, χώρα της Ασίας, κατά ISO 3166-2
**Στον .tl top-level domain κωδικό για το Ανατολικό Τιμόρ στο διαδίκτυο.

## Επιστήμες
*Στο χημικό στοιχείο  Θάλλιο ως **Tl**
*Στον Κατάλογο ορυκτών και πετρωμάτων της Ελλάδας, η ένδειξη **TL** καταδεικνύει ότι το ορυκτό είναι χαρακτηριστικό για την περιοχή (Type Locality).

## Άλλες χρήσεις
*Στην Τουρκική λίρα, νόμισμα της Τουρκίας.
*Στο TL ή Tl, (**T**era **L**itre), μονάδα μέτρησης όγκου, που είναι ίση με 1012 Λίτρα (1 κυβικό χιλιόμετρο)
Πολιορκία της Τοτόρι

Η **πολιορκία του κάστρου Τοτόρι** το 1581 είναι μία από τις λίγες στις οποίες χρησιμοποιήθηκαν τακτικές πείνας προς επιτυχή ολοκλήρωση της πολιορκίας. Οι δυνάμεις του Τογιοτόμι Χιντεγιόσι έκοψαν τις προμήθειες του κάστρου και το περικύκλωσαν για 200 μέρες. Η πολιορκία έληξε όταν ο άρχοντας του κάστρου, Κικκάβα Σούνι, παρέδωσε το κάστρο και αυτοκτόνησε.

## Παραπομπές
*

Κατηγορία:Ιστορία της Ιαπωνίας
Aeonium hierrense

Το ***Aeonium hierrense*** (***Αιώνιο του Ιέρρο***) είναι ένα είδος στο γένος *[[Αιώνιο]]* και έχει ένα στέλεχος αλλά δεν μεγαλώνει πολύ ψηλά. Παίρνει ένα ελκυστικό μωβ χρώμα κατά τη διάρκεια του καλοκαιριού, όντας πολύ πράσινο το χειμώνα. Παράγει υπόλευκα ροζ λουλούδια. Ζει στο νησί του Ελ Ιέρρο στα Κανάρια νησιά. 

Κατηγορία:Κρασσουλοειδή
Κατηγορία:Χλωρίδα των Κανάριων νήσων
Σατκόνα

Το **Σατκόνα** είναι ένα σύμβολο που χρησιμοποιείται στην Ινδουϊστική γιάντρα που αντιπροσωπεύει τη συνένωση τόσο της αρσενικής όσο και της θηλυκής μορφής. Πιο ειδικά υποτίθεται ότι παρουσιάζει το Πουρούσα (το υπέρτατο ον), και την Πρακρίτι (μητέρα φύση, ή πρωταρχική ύλη). Συχνά παριστάνεται ως Σίβα / Σάκτι.

Το Σατκόνα είναι ένα εξάγραμμο και συνδέεται με το γιο των Σίβα-Σάκτι, το Λόρδο Μουρούγκαν.

Λογοτεχνικώς, είναι σχεδόν πανομοιότυπο με το Εβραϊκό Αστέρι του Δαβίδ και την Ιαπωνική Κορυφή Καγκόμι.

## Παραπομπές


Κατηγορία:Ινδουισμός
Ζαν-Ανρί Φαμπρ

Ο **Ζαν-Ανρί** Καζιμίρ **Φαμπρ**, γεννήθηκε στις 21 Δεκεμβρίου 1823 στο Σαιν-Λεόν ντυ Λεβεζού (Αβεϊρόν) και απεβίωσε στις 11 Οκτωβρίου 1915 στο Σερινιάν-ντυ-Κοντά (Βωκλύζ), ήταν Γάλλος επιστήμονας, ουμανιστής, νατουραλιστής, μεγάλος εντομολόγος, συγγραφέας με ιδιαίτερη αγάπη για τη φύση και, ταυτόχρονα, ποιητής, βραβευμένος από τη Γαλλική Ακαδημία, αλλά και έχοντας λάβει πολλά άλλα βραβεία.

Θεωρείται ως ένας από τους πατέρες της ηθολογίας, επιστήμης της συμπεριφοράς των ειδών, και της οικοφυσιολογίας. 

Οι ανακαλύψεις του θεωρούνται υψηλής σημασίας στη Ρωσία, τις Ηνωμένες Πολιτείες και κυρίως την Ιαπωνία όπου ο Ζαν-Ανρί Φαμπρ θεωρείται ως το απόλυτο πρότυπο του συνδυασμού μεταξύ επιστήμονα και ανθρώπου των γραμμάτων και, ως αποτέλεσμα, βρίσκεται στο εκπαιδευτικό πρόγραμμα του Δημοτικού. Είναι επίσης γνωστός παγκοσμίως για το έργο του *Εντομολογικές Αναμνήσεις* (*"Souvenirs entomologiques"*), το οποίο μεταφράστηκε σε δεκαπέντε γλώσσες.

« Ένας μεγάλος σοφός που σκέφτεται ωσάν φιλόσοφος, βλέπει ωσάν καλλιτέχνης, αισθάνεται και εκφράζεται ωσάν ποιητής », έτσι χαρακτήρισε ο Ζαν Ροστάν τον Ζαν-Ανρί Φαμπρ.

## Επίσης
Ο Φλαμανδός γνωστός καλλιτέχνης Γιαν Φαμπρ υποστηρίζει ότι είναι απόγονος του Ζαν-Ανρί Φαμπρ. 

## Παραπομπές


## Εξωτερικοί σύνδεσμοι

Κατηγορία:Γάλλοι συγγραφείς
Κατηγορία:Ηθολογία
Κατηγορία:Γάλλοι ποιητές
Κατηγορία:Γάλλοι οικολόγοι
Κατηγορία:Εντομολογία
Άρης Ποντοκώμης Κοζάνης

Ο **Αθλητικός Σύλλογος «Άρης» Ποντοκώμης** ήταν ελληνικό ποδοσφαιρικό σωματείο το οποίο έδρευε στην Ποντοκώμη Κοζάνης και ιδρύθηκε το 1950. 

## Ιστορία
Ο Άρης Ποντοκώμης ιδρύθηκε το 1950. Συμμετείχε σε 9 διοργανώσεις της Δ΄ Εθνικής (συλλέγοντας 462 βαθμούς, με συνολικά τέρματα 521-399). Πιο συγκεκριμένα, στο πρωτάθλημα της Δ΄ Εθνικής αγωνίστηκε τις χρονιές 1982-83, 1989-90, 1990-91, 1991-92, 1992-93, 1993-94, 1994-95, 1995-96, με τελευταία παρουσία την περίοδο 1998-99. 

Είχε κατακτήσει 3 φορές (1981-82, 1988-89 και 1997-98) το πρωτάθλημα Ε.Π.Σ. Κοζάνης. Επίσης είχε κατακτήσει 5 φορές συνολικά το κύπελλο Ε.Π.Σ. Κοζάνης, αποτελώντας για μεγάλο διάστημα τον πολυνίκη του θεσμού.

Το 2000 συγχωνεύτηκε με τον Οδυσσέα Μαυροδενδρίου (την πρώτη ομάδα του Ιεροκλή Στολτίδη), σωματείο από το γειτονικό χωριό Μαυροδένδρι και δημιούργησαν την «Α.Ε. Δημητρίου Υψηλάντη» η οποία μετά από ορισμένα χρόνια πορείας στη Δ΄ Εθνική διαλύθηκε το 2008.

Η Ποντοκώμη πλέον εκπροσωπείται στα τοπικά ποδοσφαιρικά πρωταθλήματα από τον Αθλητικό Σύλλογο Ποντοκώμης ο οποίος ιδρύθηκε το 2010.

## Τίτλοι
* Α΄ Ε.Π.Σ. Κοζάνης:** 3** (1982, 1989, 1998)
* Κύπελλο Ε.Π.Σ. Κοζάνης:** 5** (1988, 1991, 1992, 1994, 1998)

## Έδρα
Έδρα της ποδοσφαιρικής ομάδας και των τμημάτων υποδομής ήταν το Δημοτικό Γήπεδο Ποντοκώμης.

## Παραπομπές


## Πηγές
* ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ/ΠΑΙΔΑΓΩΓΙΚΗ ΣΧΟΛΗ ΦΛΩΡΙΝΑΣ/ΤΜΗΜΑ ΝΗΠΙΑΓΩΓΩΝ, ΠΤΥΧΙΑΚΗ ΕΡΓΑΣΙΑ-Κεφάλαιο 2: Σύλλογοι Ποντοκώμης, Ανατολή Χατζηνικολάου, 2017
* Ελληνικό Ερασιτεχνικό Ποδόσφαιρο

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1950
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1950
Νικόλαος Παπαδόπουλος (αποσαφήνιση)

Με το όνομα **Νίκος**, **Νικόλας** η **Νικολάος Παπαδόπουλος** μπορεί να αναφέρονται:

* Νικόλαος Κομνηνός Παπαδόπουλος (1651-1740), Ιταλός θεολόγος, φιλόσοφος και νομομαθής από την Κρήτη
* Νικόλαος Παπαδόπουλος (λόγιος) (1769-1820), Ηπειρώτης έμπορος και λόγιος
* Νικόλαος Παπαδόπουλος (αγωνιστής του 1821)
* Νικόλαος Μ. Παπαδόπουλος (1933-2012) θεολόγος παλαιοδιαθηκολόγος και καθηγητής πανεπιστημίου
* Νίκος Παπαδόπουλος (Σουηδός πολιτικός) **([[:en:Nikos Papadopoulos (Swedish politician)|en]])** (γ. 1939), βουλευτής, γεννημένος στην Ελλάδα
* Νίκος Παπαδόπουλος (ηθοποιός) (γ. 1962)
* Νικ Παπαδόπουλος **([[:en:Nick Papadopulos|en]])** (γ. 1966), Βρετανός ιερέας
* Νίκος Παπαδόπουλος (σεναριογράφος)
* Νίκος Παπαδόπουλος (ποδοσφαιριστής) (γ. 1971)
* Νίκος Παπαδόπουλος (βουλευτής) (γ. 1971), βουλευτής εκλεγμένος τον Ιούνιο 2023 με τη ΝΙΚΗ
* Νικόλας Παπαδόπουλος (πολιτικός) (γ. 1973), Κύπριος πολιτικός και δικηγόρος
* Νίκος Παπαδόπουλος (Έλληνας πολιτικός), βουλευτής εκλεγμένος το Σεπτέμβριο 2015 με το ΣΥΡΙΖΑ
* Νίκος Παπαδόπουλος (ποδοσφαιριστής, γεν.1990)
* Νικόλας Παπαδόπουλος (πανεπιστημιακός), Ελληνοκαναδός πανεπιστημιακός και συγγραφέας
* Νικόλαος Παπαδόπουλος (προπονητής καλαθοσφαίρισης), προπονητής του τμήματος του ΑΠΟΕΛ

## Δείτε επίσης
* Παπαδόπουλος (αποσαφήνιση)
Αντώνης Αντωνίου (πολιτικός)

Ο **Αντώνης Αντωνίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΔΗΚΟ την περίοδο 2006-2016.

## Βιογραφικά στοιχεία
Ο Αντώνης Αντωνίου γεννήθηκε στο Στρουμπί στις 30 Νοεμβρίου 1959. Ομιλεί, πέρα από την ελληνική, την αγγλική και την ουγγρική γλώσσα. Σπούδασε αρχιτεκτονική στο Πανεπιστήμιο Τεχνολογίας και Οικονομικών της Βουδαπέστης. Συνέχισε με μεταπτυχιακές σπουδές στην αρχιτεκτονική στο ίδιο πανεπιστήμιο. Εργάζεται ως αρχιτέκτονας.

Είναι νυμφευμένος με τη Χρύσω Ορφανίδου και έχει ένα υιό και μία κόρη.

## Πολιτική διαδρομή
Την περίοδο 1992-1997 ήταν πρόεδρος της Νεολαίας του Δημοκρατικού Κόμματος (ΝΕΔΗΚ) Πάφου. Από το 1994 έως το 1997 ήταν μέλος του διοικητικού συμβουλίου του Κυπριακού Οργανισμού Αναπτύξεως Γης.

Στις Δημοτικές εκλογές του 1996 εκλέχθηκε δημοτικός σύμβουλος στον Δήμο Πάφου με το ΔΗΚΟ, θέση στην οποία επανεκλέχθηκε στις Δημοτικές εκλογές του 2001.

Διετέλεσε πρόεδρος της Επαρχιακής Επιτροπής του ΔΗΚΟ Πάφου και μέλος της Κεντρικής Επιτροπής του ΔΗΚΟ.

Εκλέχτηκε για πρώτη φορά βουλευτής στις βουλευτικές εκλογές του 2006 στην Εκλογική Περιφέρεια Πάφου με το ΔΗΚΟ για την Θ΄ Κοινοβουλευτική Περίοδο. Επανεκλέγηκε στις βουλευτικές εκλογές του 2011 για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε πρόεδρος και αναπληρωτής πρόεδρος της Κοινοβουλευτικής Επιτροπής Συγκοινωνιών και Έργων και μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Νομικών, της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και και της Ad Hoc Κοινοβουλευτικής Επιτροπής για τις Κυπριακές Αερογραμμές.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι αρχιτέκτονες
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κύπελλο Ισπανίας ποδοσφαίρου ανδρών 2006–07

Το **Κύπελλο Ισπανίας 2006–07** το κατέκτησε για πρώτη φορά μετά το 1948 η Φ.Κ. Σεβίλλη νικώντας στον τελικό την Χετάφε με 1–0.

## Διάγραμμα

## Ημιτελικά

1ος αγώνας 18 & 19 Απριλίου 2007 , 2ος αγώνας 9 & 10 Μαίου 2007

|}
1ος αγώνας

2ος αγώνας

## Τελικός

Κυπελλο Ανδρων 2007
Κατηγορία:Εγχώρια ποδοσφαιρικά κύπελλα 2006-2007
Η Ζώνη του Λυκόφωτος (τηλεοπτική σειρά)

**Η Ζώνη του Λυκόφωτος** (αγγλικά: *The Twilight Zone*) είναι τηλεοπτική σειρά αμερικανικής παραγωγής, με εμπνευστή και δημιουργό το Ροντ Σέρλινγκ (1924 - 1975). Το πρώτο επεισόδιο της σειράς προβλήθηκε στους Αμερικανικούς τηλεοπτικούς δέκτες το 1959. Τα θέματα των επεισοδίων ήταν εμπλουτισμένα με δραματικά στοιχεία, όπως επίσης και με στοιχεία επιστημονικής φαντασίας, τρόμου και θρίλερ. Σχεδόν όλα τα επεισόδια της σειράς διακρίνονταν για την απροσδόκητη πλοκή τους, γεγονός που συνέβαλλε στην επιτυχία της.

## Έτη 1959-1964
Η αρχική σειρά γυρίστηκε ασπρόμαυρη και σταμάτησε να προβάλλεται προσωρινά το 1964. Από το 1959 έως το 1964, είχαν παραχθεί και προβληθεί 156 επεισόδια, χωρισμένα σε πέντε τηλεοπτικές σεζόν. Χαρακτηριστικό στοιχείο της σειράς όσον αφορά τους ηθοποιούς, ήταν το γεγονός πως προσέλκυσε αρκετούς δημοφιλείς αστέρες της εποχής να πρωταγωνιστήσουν σε αυτή. Επίσης, πολλοί ηθοποιοί που τότε δεν ήταν αναγνωρίσιμοι (Βερόνικα Κάρτραϊτ, Ντένις Χόπερ, Ρόμπερτ Ρέντφορντ), έκαναν τα πρώτα βήματα στην τέχνη, μέσω αυτής της σειράς.

## Έτη 1985-1989
Στα έτη μεταξύ 1985 και 1989, παράχθηκαν και προβλήθηκαν 65 επεισόδια, χωρισμένα σε τρεις τηλεοπτικές σεζόν. Υπεύθυνο για την παραγωγή της σειράς από το 1985 έως το 1987, ήταν το Αμερικανικό τηλεοπτικό δίκτυο CBS, ενώ από το 1987 έως το 1989 την παραγωγή ανέλαβαν θυγατρικές εταιρείες, καθώς και άλλες εταιρείες παραγωγής. Επίσης, το CBS ήταν το δίκτυο που προέβαλλε τη σειρά.

## Έτη 2002-2003
Στα δύο αυτά έτη, προβλήθηκαν 44 επεισόδια, καταχωρημένα σε μία τηλεοπτική σεζόν. Όλα τα επεισόδια της σεζόν αυτής (όπως και των προηγούμενων ετών) ήταν νέα σε παραγωγή. Αυτό που διαφοροποιεί τεχνικά την τελευταία αυτή σεζόν, είναι πως υπήρξαν μερικά επεισόδια που ήταν σεναριακά βασισμένα εξ ολοκλήρου στα αρχικά επεισόδια των ετών 1959 - 1964, γυρισμένα όμως απο διαφορετικούς σκηνοθέτες και με τη συμμετοχή άλλων (μεταγενέστερων) ηθοποιών.

## Εξωτερικοί σύνδεσμοι
* Η Ζώνη του Λυκόφωτος (2002-2003) στο IMDb
* Η Ζώνη του Λυκόφωτος (1985-1989) στο IMDb
* Η Ζώνη του Λυκόφωτος (1959-1964) στο IMDb

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των CBS Television Studios
Κατηγορία:Τηλεοπτικές σειρές του Fox
Κατηγορία:Τηλεοπτικά προγράμματα που έγιναν ταινίες
Στέλλα Δημητρίου Μισιαούλη

Η **Στέλλα Δημητρίου Μισιαούλη** είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με το ΑΚΕΛ τις περιόδους 2004-2006 και 2008-2016.

## Βιογραφικά στοιχεία
Η Στέλλα Δημητρίου Μισιαούλη γεννήθηκε στη Λευκωσία στις 18 Οκτωβρίου 1954. Είναι κόρη του Κώστα Μισιαούλη.

Ομιλεί, πέρα από την ελληνική, την αγγλική και τη ρωσική γλώσσα. Σπούδασε ιατρική στο Κρατικό Ιατρικό Πανεπιστήμιο του Ροστόφ με ειδικότητα στην παιδιατρική. Εργάζεται ως παιδίατρος.

Είναι νυμφευμένη με τον Ανδρέα Δημητρίου Ττοφαρή και έχει τρεις κόρες.

## Πολιτική διαδρομή
Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Στροβόλου με το ΑΚΕΛ, θέση στην οποία επανεκλέχθηκε στις Δημοτικές εκλογές του 1991, στις Δημοτικές εκλογές του 1996 και στις Δημοτικές εκλογές του 2001.

Την περίοδο 2001-2004 ήταν μέλος του Συμβουλίου Αποχετεύσεων Λευκωσίας. Διετέλεσε μέλος της Συμβουλευτικής Επιτροπής Πρόληψης Παιδικών Ατυχημάτων και Δηλητηριάσεων του Υπουργείου Υγείας, αντιπρόεδρος του Κέντρου Ενημέρωσης για τα Ναρκωτικά και Θεραπείας Εξαρτημένων Ατόμων (ΚΕΝΘΕΑ), μέλος του Γενικού Συμβουλίου της Παγκύπριας Ομοσπονδίας Γυναικείων Οργανώσεων (ΠΟΓΟ), μέλος της Επαρχιακής Επιτροπής του ΑΚΕΛ Λευκωσίας-Κερύνειας και μέλος της Κεντρικής Επιτροπής του ΑΚΕΛ. Συμμετείχε στα Γραφεία της Κεντρικής Επιτροπής του ΑΚΕΛ για Θέματα Υγείας και Τοπικής Αυτοδιοίκησης.

Συμμετείχε στις βουλευτικές εκλογές του 2001 στην Εκλογική Περιφέρεια Λευκωσίας με το ΑΚΕΛ αλλά δεν εκλέχτηκε. Ωστόσο, λόγω της εκλογής του βουλευτή του ΑΚΕΛ στην Εκλογική Περιφέρεια Λευκωσίας, Αδάμου Αδάμου ως ευρωβουλευτή στις Ευρωεκλογές του 2004, τη θέση του στη βουλή πήρε στις 20 Ιουλίου 2004 η Στέλλα Δημητρίου Μισιαούλη ως η επόμενη επιλαχούσα, για την Η΄ Κοινοβουλευτική Περίοδο.

Διεκδίκησε επανεκλογή στις βουλευτικές εκλογές του 2006 αλλά δεν εκλέχτηκε. Ωστόσο, το 2008, ο βουλευτής Εκλογικής Περιφέρειας Λευκωσίας του ΑΚΕΛ, Κύπρος Χρυσοστομίδη, διορίστηκε Υπουργός Δικαιοσύνης και Δημοσίας Τάξεως στην Κυβέρνηση Δημήτρη Χριστόφια. Πρώτη επιλαχούσα για τη θέση του στη βουλή ήταν η Στέλλα Δημητρίου Μισιαούλη, η οποία ανέλαβε καθήκοντα βουλευτή στις 6 Μαρτίου 2008 για την Θ΄ Κοινοβουλευτική Περίοδο. Επανεξελέγη στις βουλευτικές εκλογές του 2011 για την Ι΄ Κοινοβουλευτική Περίοδο.

Ως βουλευτής, διετέλεσε αναπληρώτρια πρόεδρος της Κοινοβουλευτικής Επιτροπής Εσωτερικών, μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών και της Κοινοβουλευτικής Επιτροπής Υγείας και μέλος της αντιπροσωπίας της Βουλής στην Ασιατική Κοινοβουλευτική Συνέλευση.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι παιδίατροι
Κατηγορία:Κύπριοι ιατροί
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)